Diari Oficial de la Generalitat Valenciana


Sumari del DOGV 1689, del 23-12-1991 (1991/823530)

DECRET 228/1991, de 9 de desembre, del Consell de la Generalitat Valenciana, pel qual se suprimeix l'Escola Universitària de Formació del Professorat d'EGB integrada en el complex educatiu de Cheste.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/12/09/228/dof/vci/html**

### Dades del document

Número de DOGV
:   1689

Data del DOGV
:   23-12-1991

Secció del DOGV
:   DISPOSICIONS GENERALS

Número del document
:   1991/823530


Data del document
:   09-12-1991

Organisme emissor
:   Conselleria de Cultura, Educació i Ciència

Tipus de document
:   Decret

Decret 228/1991, de 9 de desembre, del Consell de la Generalitat Valenciana,el qual suprimeix l'Escola Universitària de Formació del Professorat d'EGB integrada en el complex educatiu de Cheste.  
El Decret 2061/1972, de 21 de juliol, va reconèixer al Centre d'Orientació d'Universitats Laborals de Cheste la facultat d'impartir els estudis de professorat d'Educació General Bàsica, i va quedar adscrit com a Escola Universitària a la Universitat de València per Ordre del Ministeri d'Educació i Ciència de 5 d'octubre de 1973.  
Els Reials Decrets 2093/1983, de 28 de juliol, i 2633/1985, de 20 de novembre, van transferir a la Generalitat Valenciana els serveis i Puncions en matèria d'educació i en matèria d'universitats, respectivament.  
El Decret 205/1985, de 23 de desembre, del Consell de la Generalitat Valenciana, va transformar el Centre d'Ensenyaments Integrats de Cheste en un complex educatiu, format per diversos centres públics, dedicat a impartir diferents modalitats, graus i nivells d'ensenyament.  
El Decret 54/1988, de 25 d'abril, del Consell de la Generalitat Valenciana, pel qual es reestructurà i regulà el complex educatiu de Cheste, estableix en l'article 11.1 la dependència funcional de l?Escola Universitària de Formació del Professorat d'EGB de Cheste de la Conselleria de Cultura, Educació i Ciència.  
La reducció de la demanda universitària d'estudis de Professorat d'EGB ha suposat entre els cursos 1981/82 i 1988/89 una reducció de la matrícula d'aquestes escoles universitàries d'un 20,9% com a mitjana de les universitats espanyoles. En la Universitat de València, el descens ha estat molt superior a la mitjana nacional i s'ha situat en un 43,1%.  
Per tot açò, a proposta del Conseller de Cultura, Educació i Ciència, i la deliberació prèvia del Govern Valencià en la reunió del dia 9 de desembre de 1991,  
DECRETE:  
Article primer  
Se suprimeix l'Escola Universitària de Formació del Professorat d'EGB del complex educatiu de Cheste, i s'extingeixen els ensenyaments universitaris que s'hi imparteixen.  
Article segon  
L'extinció s'efectuarà curs a curs a partir del curs acadèmic 1991/92. A l?efecte de respectar el dret dels alumnes actualment matriculats, aquests tindran dret a quatre convocatòries d'examen en els dos cursos acadèmics següents a l?extingit.  
Article tercer  
El professorat que presta serveis en l?escola universitària que s'extingeix es reintegrarà a la destinació que li correspongués en funció del cos o escala de procedència.  
DISPOSICIO FINAL  
El Conseller de Cultura, Educació i Ciència procedir dictar les disposicions necessàries per a l?execució i desenvolupament del que disposa aquest decret.  
València, 9 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI